**МЕТОДОЛОГИЯ**

**ЗА ПРОВЕЖДАНЕ НА ПРОУЧВАНЕ НА ДОБРИ ПРИЛОЖИМИ ПРАКТИКИ ОТ СТРАНИТЕ ОТ ЕС И ЕИП, И ОТ ТРЕТИ СТРАНИ В ОБЛАСТТА НА ТРУДОВАТА ВЪТРЕШНА ГЕОГРАФСКА МОБИЛНОСТ**

**СЪДЪРЖАНИЕ**

[**УВОД** 3](#_Toc170192608)

[**1.** **ОПРЕДЕЛЯНЕ ТЕРМИНОЛОГИЯТА ЗА ЦЕЛИТЕ НА ПРОУЧВАНЕТО НА ДОБРИ ПРАКТИКИ И КРИТЕРИИ ЗА ПОДБОР** 3](#_Toc170192609)

[**2.** **ГЕОГРАФСКИ ОБХВАТ НА ПРОУЧВАНЕТО** 4](#_Toc170192610)

[**3.** **ЦЕЛЕВИ ГРУПИ НА ПРОУЧВАНИЯТА** 4](#_Toc170192611)

[**4.** **СТРУКТУРА НА ДОБРИТЕ ПРАКТИКИ** 5](#_Toc170192612)

# **УВОД**

Настоящият документ е съставен в изпълнение на Дейност 3 в рамките на проект „Партньорство за промени“ по процедура „Социално партньорство“ по Програма Развитие на човешките ресурси 2021-2027“. Проектът се изпълнява от Българската търговско-промишлена палата (БТПП) в партньорство с Конфедерацията на труда „Подкрепа“, Министерството на труда и социалната политика и Конфедерацията на независимите синдикати в България (КНСБ).

Документът включва методология за провеждане проучване на добри приложими практики в европейски и трети страни в областта на трудовата вътрешна географска мобилност.

Главната цел на настоящата методология е да определи рамката на проучването, определи критериите за подбор на добрите практики, потвърди целевите групи, към които са насочени селектираните практики и най-вече да предложи начина на формулиране на препоръки към съответните органи и обществени организации, които да послужат за разработване на инструменти и програми за насърчаване на географската мобилност в България и по този начин да се допринесе за постигане на по-добър баланс на работната сила в страната, увеличаване на заетостта и повишаване на икономическата активност в различни области в страната.

# **ОПРЕДЕЛЯНЕ ТЕРМИНОЛОГИЯТА ЗА ЦЕЛИТЕ НА ПРОУЧВАНЕТО НА ДОБРИ ПРАКТИКИ И КРИТЕРИИ ЗА ПОДБОР**

В релевантните нормативни документи и в проекта е дадена дефиниция на трудовата вътрешна геграфска мобилност Определена е и целевата групи, а именно заетите лица. За целите на проучването и селектирането на добри практики, за заинтересовани лица се определят и държавните органи и обществени организации, които работят в областта на трудовата заетост.

За поясняване на термина „добра практика“ за целите на това проучване е разработена класификация на критерии, за да се разделят обичайните дейности, които имат положително влияние от тези, които имат специфични характеристики на добри практики. Такива критерии са:

* Иновативни или
* Непознати в България
* Приложими в България
* Реалистични, не изискващи големи финансови ресурси
* Подпомогат държавните и общински власти при избор на дейности за решаване проблемите пред трудовата мобилност
* Дават идеи на бизнесите за иновативни за нашата страна подходи и инструменти за решаване проблемите с трудовата сила

# **ГЕОГРАФСКИ ОБХВАТ НА ПРОУЧВАНЕТО**

Обхватът на изследването на добри практики трябва да бъде проведено в рамките на Европейския съюз и в страни не-членки на ЕС, тъй като добрите примери нямат територия или националност. Ще бъдат проучени и добри примери от страни извън Европа, като САЩ, Австралия и други.

Идентифицираните добри практики трябва да покажат опита на компетентните държавни органи и граждански организации от други страни, като най-добрите приложими в България примери трябва да бъдат подбрани и представени в отделен документ.

Възможно е една практика да съдържа различни елементи и инструменти, прилагани в различните страни за подпомагане на трудовата мобилност. Ето защо описанието на добрите практики ще бъде представено по азбучен ред на страните, от които са селектирани добрите примери и няма да бъде разделяно по географски принцип.

# **ЦЕЛЕВИ ГРУПИ НА ПРОУЧВАНИЯТА**

Проучваните добри практики трябва да са насочени към следните целеви групи:

* Заети лица
* Бизнеси
* Структури на държавната администрация и общините,
* Граждани/обществеността и
1. **СТРУКТУРА НА ДОБРИТЕ ПРАКТИКИ**

Селектираните практики ще бъдат включени в отделен доклад, като за всяка практика ще бъдат посочени следните параметри:

* Наименование на практиката
* Държава
* Основни заинтересовани страни
* Кратко описание на практиката
* Приложимост в България
* Източници на информация.

Избраните добри практики трябва да бъдат описани по начин, позволяващ използване на информацията при подготовката на другите продукти на проекта. Те трябва да включват:

* Политики на ниво държава
* Общински програми и инициативи
* Корпоративни добри практики

Добрите практики трябва да бъдат представени в подходящ дизайн и стил, за да бъдат популяризирани и чрез публикации на уебсайтовете на партньорите и други мероприятия по проекта.

Февруари 2024 г.